AZ ELŐZŐ RÉSZBŐL
Neoprimitívek. Szerintük tönkretettük a világot, amikor megmenteni próbáltuk.
A családodat megölték. Brutális módon.
Ez határozottan lehangoló.
Meg akarja ölni, ugye?
Ó, nagyon is!
Lehetsz a szövetségesem vagy az ellenségem.
De biztosíthatlak, az ellenségeimnek sosincs könnyű dolguk.
Volt változás az életedben?
Bármi új vagy szokatlan dolog?
LONDON EGY ÉVVEL AELITA WEST ELTŰNÉSE ELŐTT
Jesszus!
Te is hiányoztál.
- Mit csinálsz? - Csak beköszönök.
Összefoglaljam?
Szeretek előretekinteni, minden mást leszarni,
fátylat borítani a múltra és a többi.
Köszöntöttelek az első napomon, de semmibe vettél.
Igen.
Reggel ott várt egy tündéri levél az asztalomon.
Még megvan, ha szeretnéd, hogy szó szerint idézzem,
de így fejből, anélkül hogy belepislantanék:
"Ha még egy szót szólsz hozzám,
kikaparom a szemed, te önző, kétszínű ribanc."
Úgy rémlik, kurvát írtam.
Egész biztos, hogy ribancot.
Az alliteráció miatt kétszínű kurvát írtam volna.
Újabb kihagyott lehetőség.
Amilyen ez is, ha most elsétálsz.
Megiszunk valamit? A régi idők emlékére.
Házas vagyok.
Akkor utólag is gratulálok! Milyen csaj?
Férfi.
Jaj, Grace! Mondd, hogy nem igaz!
Van két gyerekem.
Faszom!
Szegénykém! Ez volt a feltétele?
Összetörted a szívemet, baszki!
Egy ital, aztán megyek.
Bármit is akarsz mondani, térj rá!
Gondoltam, kéne egy akció utáni áttekintés.
Mintha egy tűzharcról beszélnél.
Nem az volt?
MI-pszichológushoz jártam, miután zátonyra futott a kapcsolatunk.
És neki is így adtad elő? Hogy zátonyra futott?
Szerinte a kapcsolat vonzereje és rákfenéje is az volt,
hogy te rossz jó kislány voltál, én pedig jó rossz kislány.
Ugyan eljátszod, hogy rossz vagy,
a lelked mélyén ijesztően jólelkű vagy.
Én pedig fordítva.
Te fizettél ezért a maszlagért?
Segített, nem is keveset.
Még mindig szoktál babaházazni?
Évek óta nem.
Az MIP-nek volt egy elmélete,
hogy ez a rendről és irányításról szólt.
Nem adattak meg neked,
és ezt a babaházakkal kompenzáltad.
Biztonságot nyújtó miniatűr világok voltak.
Ez kurva nagy kamunak tűnik.
Van jobb magyarázatod?
Valld be, elég fura hobbi!
Nem esik néha nehezedre megérteni az embereket?
Hogy mit gondolnak vagy éreznek.
Az empátiára gondolsz?
Van abban valami, hogy megigazgatsz egy apró figurát.
Változtatsz azon, hogyan ül.
Hová néz.
Olyan érzés volt, mintha beleláttam volna
valaki másnak... az életébe.
Rendkívüli érzés tud lenni.
Megcsókolsz?
Ezt szeretnéd?
Kibaszottul hiányoztál, Aelita. El sem hinnéd, mennyire.
Elég rosszul bántál velem.
Bocsánatkérést vársz? Erről van szó?
Nem. Hol van már a tavalyi hó? Réges-rég elolvadt.
Akkor mit?
Mesélj a munkádról!
- A munkámról? - Igen.
Miféle titkokat felügyelsz
odalent a titkos rejtekedben, a nagy fémajtó mögött?
- Nem akarsz hallani róla. - De igen, hidd el!
Mint egy nagy Petri-csésze.
Bármit megtehetünk idelent, és meg is teszünk mindent.
És valóságos? Biztos vagy benne?
Ámulatba ejtő, nem?
Nekünk azt mondták, szimulációszerűség...
Ezzel kell magyaráznunk a leküldött adatokat
az alacsonyabb szintűeknek.
Alacsonyabb szintűeknek? Értem.
És hányan férnek hozzá?
Csak a csapatom. És persze dr. Nuland.
És a magas beosztású biztonságiak, szóval talán kéttucatnyian.
Készen állsz?
Istenforrásnak nevezzük.
Innen bármit elérhetek.
És nem csak a csonkból. A teljes KI-t.
De a mi adatbázisunk
csak homokszem a tengerparton.
Aktívan változtatjuk a csonkok állapotát.
Nyolcezer kutatás folyik párhuzamosan.
Mit kutattok?
Nehéz olyan területet mondani, amit nem.
Botanika, meteorológia, zoológia, genetika,
oceanográfia, robotika, erdészet...
De ami igazán izgalmas,
a titkos, világmegmentő cuccok
a viselkedésmódosítási részlegről jönnek.
A csonkbeli fiktív cégük pályázott
az amerikai hadsereg egy megbízására,
hogy haptikus implantátumokat ültessen be.
A mi technológiánkat, csak kellően primitív szintre butítva.
Milyen célból?
Nézd meg! Ez tetszeni fog.
Adott egy elit tengerészgyalogos-csapat egy távoli helyőrségen.
Azt mondták nekik, hogy az ellenséges erők
sérült állatokkal próbálják előcsalni őket.
Szóval mit tesznek ezek a jól kiképzett fiatal férfiak,
ha feltűnik előttük egy sérült kutya?
Lelövik.
De mi van, ha az implantátumunk finoman megpiszkálja az agykémiájukat?
Megnöveli az elektromos aktivitást az elülső insulában?
Ami az együttérzésért felelős.
Oké.
Melyikükét?
Mindegyikükét.
Innentől válik igazán érdekessé.
Mind másképp reagálnak
a múltbeli élményeiktől és élettapasztalatuktól függően.
A jellem rejtélye.
-Ő most... - Csak várd ki!
Állítsd meg!
-Állítsd meg! - Ez már megtörtént.
Réges-rég.
Sejtheted, milyen lehetőségeket rejt.
Társadalmi szinten is hasonló módosításokat eszközölhetnénk.
Elbúcsúzhatunk a tömeges erőszaktól...
Nem tehetitek.
Ezek emberek. Igazi emberek.
Látod? Olyan ijesztően jólelkű vagy.
Itt is valami hasonlót tervez?
Elhinnéd, ha azt mondanám, nem?
Már meg is tette?
Ismétlem: elhinnéd, ha azt mondanám, nem?
Jó estét!
Várjanak!
A gabonafélék és hüvelyeseken dolgozik?
Igen.
Megmagyarázná, mit csinál itt,
ahol kurvára semmi keresnivalója?
- Hogy mondja? - Nincs engedélye belépni erre a szintre.
-Én csak... - Tudja, ki vagyok?
Hogyne, dr. Hogart.
Akkor megmagyarázhatná,
miért beszél egy régi, kedves barátommal ilyen elfogadhatatlan hangnemben.
Csak a munkámat végzem, asszonyom.
- Ahhoz, hogy itt tartózkodjon, szüksége... - Fent találkoztunk.
Lent hagytam a kabátomat, ezért őt is lehoztam magammal.
A felügyeletem alatt, a vendégemként.
Jelentheti az esetet, ha kívánja,
de mindenképpen legyen rajta a neve,
hogy tudjam, ki ellen tegyek panaszt.
Nem lesz rá szükség, asszonyom.
De arra kérném, hogy ez többet ne forduljon elő.
Elnézést!
Meg kell mondjam, sosem láttam még olyan gyönyörű szemet, mint a magáé.
Komolyan,
ölni tudnék egy ilyen szemért.
A PERIFÉRIA
Robert O'Connell.
Igazán örülök, hogy megismerhetem.
Tízmillió dollár, Bob.
A 25%-a már ott is van a számláján.
Ennyire hiszek magában.
Nem Bobnak hívnak, haver, Pete-nek.
Miért olyan nehéz rávenni másokat, hogy eltegyék a pénzemet?
Gőzöm sincs róla, hogy miről beszél.
"Mészáros" Bob O'Connellről.
- Nem tudom, ki az. - Dublini fickó.
Azzal szerzett nevet magának, hogy megölt három UDA-st a 18. születésnapja előtt.
Nem kevés hullát hagyott maga után, mielőtt megszökött az országból.
Van, hogy éjszakánként megszámolja őket?
Azt a sok szerencsétlen lelket, amit kihasított a hús börtönéből.
Ki a faszom maga?
Az új megbízója. Próbáltam a kalapácsot, de nem vált be.
Most jobb eszköz után nézek. Egy szike talán megtenné.
Maga mindkettő volt annak idején.
Komolyan, öregem, rossz számot hívott.
Akkor biztos rosszul írtam fel Tommy Giornóét is.
Kár, mert úgy terveztem, hogy ezután őt hívom fel.
Talán mesélek neki a maga lányáról.
És a kis családi házáról.
Baton Rouge-ban, ugye?
Felkeltettem a figyelmét, Bob?
Kit kell megölnöm?
Jól van, Flynne. Készen áll?
Aha.
- Ez az! - Gyerünk, öreg!
Frank újra tarol!
Oké, ki jön? Nyomjuk!
- Mutasd meg, Tony! - Nyomasd!
Sima lesz, tesó.
Meglesz ez.
- Jól van. - Rögtön jövök.
Oké.
Sört, Janet!
És a barátomnak is.
Adom is!
Vénember létedre jól nézel ki.
Több erőfeszítésbe telik, mint régen.
Mint minden más is.
Meglep, hogy itt látsz?
Sejtettem, hogy felbukkansz.
De azt nem, hogy itt.
Ez nagyon rossz lépés, Bobby.
Ismersz. Szeretek árral szemben úszni.
A fiaim.
Látom, felnőttek.
Hogy repülnek az évek, mi?
A lányom is felnőtt.
Talán annyiban hagytam volna, Frank, a régi idők kedvéért,
ha őt kihagytad volna belőle.
Az az ürge úgy adta elő...
Ki?
Nem tudom. Egy hang a telefonban. Valami brit.
Azt mondta, vagy te, vagy én.
Nem vagyok büszke magamra, Bobby.
Kurvára szégyellem a dolgot.
Mr. O'Connell?
Beszarás! Gondoltuk, hogy maga az.
Hagyjatok magunkra, fiúk! Meg kell beszélnünk pár dolgot.
Nem, inkább kikísérjük Mr. O'Connellt a kocsijához.
Mit szól, Bob?
Testvéremként szerettelek, Frank.
TITKOSÍTOTT HÍVÁS
- Mr. O'Connell. - Tudom, mi a feladat.
A miért nem érdekes. A hogyanért fizet.
Csak közölnie kell, hogy hol és mikor.
A célpontok itt lesznek reggel egy beavatkozás miatt,
ami legfeljebb egy óráig tart.
SÜRGŐSSÉGI KLINIKA
Miféle beavatkozás?
Gerinccsapolás. Utána visszatérnek a lakhelyükre, ide.
A többi már a maga dolga, Bob.
A picsába már!
Bent maradhattál volna, fiam. Halottnak tettetve magad.
Mondom, mi lesz.
Beszállok a kocsiba.
Ha nem tetted tönkre a sortüzeddel, és be tudom indítani, eltűnök innen.
Ha még előtte arrébb tudsz kúszni,
úgy veszem, kvittek vagyunk.
Apád emléke miatt.
Hogy hangzik?
Nem tudom megmozdítani a lábamat.
A karod sincs valami jó állapotban.
Sok sikert!
Kérem!
Bassza meg!
Baszki! Ne!
TISZTA HASZON BILLY ANN
VÁLLALJA A MUNKÁT? ELVÁLLALVA!
FOGKRÉMRÁGÓ
- Mit csináltál, Jasper? - Mi?
Nem megmondtam neked, hogy ne vegyél el abból a pénzből?
Nem vettem el.
Akkor csak úgy magától a kabátzsebedbe teleportált?
Nyugi, szivi! A bácsikámtól kaptam.
Miért?
Megkérdezted tőle, hogy mit akar cserébe?
Nyilván. Nem vagyok hülye.
És?
Semmit nem kér érte.
Csak köszönet a sokéves, fáradságos munkámért.
Komolyan, szivi. Nem tartozom érte semmivel.
Ennyi.
Semmi sincs ingyen, Jasper.
Visszaadhatom, ha szeretnéd.
Nem. Hasznát vennénk.
- Elmondhattad volna este. - Tudom.
- Hogy ne hozd rám a szívbajt. - Sajnálom.
Van még kávé a kiöntőben, ha kérsz.
Kösz.
Legyen szép napod!
CLANTONI SÜRGŐSSÉGI KLINIKA
100%-ig biztos?
Abszolút.
Bakteriális.
Sosem láttam még ilyen furát.
Hasonlít az agyhártyagyulladásra,
de jóval korlátozottabb területen, a nyakszirtlebenyben.
Az melyik is?
Az agynak az a része, ami a látásért felelős.
A gerinccsapolás legalább rávilágít majd,
hogy milyen baktérium csap ekkora bulit.
Ijesztőbbnek tűnik, mint amilyen.
Elvileg érezni fogsz egy kis nyomást. Nem kéne, hogy fájjon,
de nyugodtan szorítsd meg a bátyád kezét, nem ítélkezem.
Kész is!
Nem volt vészes, ugye?
Csuda jó volt.
- Halló! - Ms. Andrews?
Derek Thompson vagyok az Appleview Biztosítótól.
Elnézést a zavarásért, de fel kell mondanunk a biztosítását.
- Ez mikortól lép életbe? - Attól tartok, azonnal.
A helyében mielőbb új megoldást keresnék, és nem venném félvállról a dolgot.
A férjemmel
reméltük, hogy továbbra is az Appleview-nál maradhatunk.
Attól félek, ez nem lehetséges, hölgyem.
Jó esély van rá, hogy az Appleview hamarosan végleg lehúzza a rolót.
Jézusom, apa!
De tudnia kell: hálásak vagyunk azért, hogy az ügyfelünk volt.
Jobban, mint hinné.
Jó egészséget és boldogságot kívánunk magának és a férjének!
Terhes vagyok.
Hát... ez csodálatos hír, hölgyem.
Ég önnel!
És sok sikert!
Jól van, uram?
Csak lerobbant a kocsi.
Megoldom, kösz.
Ne nézzem meg?
Ez igazán kedves magától, ifjú hölgy, de már telefonáltam.
Bármelyik percben itt lehet a szerelő.
Charlie Burrt küldték?
Nem mondtak nevet.
Tutira Charlie-t.
Segítek, hogy ne húzza le magát.
Kedves magától, de...
megkockáztatom.
Ugye nem arról van szó,
hogy azt hiszi, nem értek a kocsikhoz, csak mert nő vagyok?
Nem, hölgyem.
Ránézésre azt mondanám, hogy kiismeri magát a motorházban.
Nem tudom eldönteni, hogy ez bók vagy sértés volt.
Idegeneket nem szokásom sértegetni, ifjú hölgy.
A barátoknak és a családnak tartogatom.
Jól van. Akkor sok szerencsét, uram!
Vigyázzon magára!
Hadd nézzem meg, hátha megviccelhetem Charlie-t!
Közös múltunk van, amivel most nem untatnám.
De bearanyozná a reggelemet, ha kitolhatnék vele.
Ugye nem bánja?
Igazából szívesebben várnék.
Mi történt?
Felborult egy kavicsszállító.
Mintha sörétessel lőttek volna az autómra.
Biztosíthatom róla, nem volt kellemes élmény.
- Nem semmi napja van! - Nekem mondja?
És még csak most kezdődik.
Na jó, előre figyelmeztetem, uram.
Ha Burton Fishernek megengedi, hogy hozzányúljon a motorhoz,
talán mindkettőjüket lelövöm.
Mondd, hogy nem hajtottál bele a fickóba a csotrogányoddal!
Csak igyekszem jó szamaritánus lenni.
De egyesek nem hiszik el, hogy egy nő is tud kocsit javítani.
Az ifjú hölgy egyszerűen csak félreértett.
Elnézést kérek a felhajtásért.
Nem akartam senkit megbántani.
Csak őszintén szólva kicsit frusztrált voltam.
Lődd le!
Most azonnal!
Bukj le!
Baszki!
Jól vagy?
Burton! Bassza meg!
- Picsába, beragadt! - Baszki!
Jól vagy?
Kés.
Oké.
Burton!
A sörétessel is jól bánok.
Megmutassam?
A következőt a fejedbe kapod.
Flynne.
Ezt csináljátok a gyanúsítottakkal, ugye? Szétválasztjátok őket.
Úgy szeditek ki belőlük az igazságot.
A szemtanúkkal is, Flynne.
És mi van az áldozatokkal, Tommy?
Van valami sejtésed, hogy mi lehet ez?
Nem tudom, olyasmi, mintha valami...
jövőbeli kütyü lenne.
Igazad van!
Ő meg sem nyikkant.
Se jogsija, se forgalmija, semmi.
De golyóálló mellény van rajta.
És?
Mintha összetűzésre készült volna, nem?
Ahogyan Burton is,
mindig felszerelkezve kocsikázik, mintha még most is Texasban lenne.
Kéznél vannak a fegyverei, a drónjai.
Ha meg akarta volna ölni, megtette volna.
De nem ölte meg, hanem téged hívott.
Tudom.
De az is eszembe jutott,
hogy ha találunk egy hullát a hídon, jönnek a nemzetbiztonságiak.
De ha csak repkedtek a golyók, és mindenki túlélte,
akkor helyi ügy marad, nem?
Nem csinálunk semmi rosszat.
Esküszöm.
Tudod, mi az első emlékem rólad, Flynne?
A legelső.
Harmadikos voltam, szóval te elsős lehettél.
Láttam, hogy bent voltál az igazgatónál, aki dühöngött.
Emlékszel?
Valahogy megszerezted az összes gilisztát a bioszteremből,
és elengedted őket az erdőben.
Nem hagyhattad, hogy az ötödikesek felboncolják őket.
Nem semmi első benyomás volt. Szó, ami szó.
A bácsikámnak volt egy mondása.
Hogy az ember olyan, mint a hagyma.
Az évek során újabb és újabb levelük nő.
Ami azt jelentené, hogy a kislány, aki szabadon engedte a gilisztákat,
még mindig ott él benned.
És úgy érzem, muszáj megvédenem, ha tudom.
De ehhez segítened kell.
Sajnálom, Tommy.
Jobb lesz, ha elindulsz haza.
Flynne!
Mondj valamit, aranyom!
Nem is tudom.
Ezerféleképpen félremehetett volna.
Ne rágódj a múlton! Koncentrálj arra, ami ezután jön!
Hogyan, Burton? Amikor mindig tíz lépéssel előttünk járnak?
Ott várt ránk a hídon.
- Tudta, hogy arra megyünk. - Csak jussunk haza biztonságban,
aztán megbeszéljük.
Előttem nem kell titkolóznod, Burton. Többet tudok, mint hinnéd.
Utazás a jövőbe,
éjszakai támadók,
és egy zsák pénzt küldtetek Pickettnek.
Akkor bizonyára látod az érdekütközést.
Mindketten azt szeretnénk, hogy Flynne-nek ne essen baja.
Nem miattad aggódom.
Ha Jaspert sértegeted, akkor engem is.
És szerintem az imént történtek miatt kijár a bizalom, a tisztelet meg pláne!
Jasper a légynek sem ártana, Flynne-nek meg végképp nem. Soha.
Bármikor hívhatsz.
Köszönöm.
Csak az igazat mondtam.
Ő a barátom. És szeretném azt hinni, hogy a tied is.
Tetszik vagy sem, már ő is benne van. Rendben?
Egyre nehezebb titokban tartani.
Billy Ann nem jelent gondot.
Tommy és a kis jelvénye nem old meg semmit.
- Le kellett volna zárni az ügyet. - De nem tetted meg.
Hol van anyu?
Anyu!
Leon?
Jaj, ne, Burton! A holttestek.
Francba!
Csak nehezemre esik felfogni.
A jövőből érkezett gyógyszer.
Csak az összetétele. A Pharma Jonba küldték át kinyomtatni.
Hogyan?
Számít valamit? Hatott.
Tudjátok, miért Ohióban nőttek fel az unokatesóitok?
Mert Charles bácsi farmját elvette a bank.
Apa nekem is annyiszor elmesélte, hogy már a könyökömön jött ki,
de meg is szívleltem a tanácsot.
Nincs annál rosszabb, hogy kívülállók adósai leszünk.
Őket csak az érdekli,
hogy zsebre vágják azt, ami a miénk.
Méghozzá rendszeresen.
De nem fizetünk semmit.
Ők fizetnek nekünk.
Charles bácsi is biztos ezt gondolta, amikor megkapta a kölcsönt.
Tőlük kapom a gyógyszert.
Mi történik, ha leállok vele?
Nem tudom.
Mi lesz, ha már nem fizettek Corbell Pickettnek?
Az időutazásra most nem is mondok semmit,
mert még emésztenem kell, mielőtt hajlandó lennék elfogadni,
de világos, hogy ti függtök tőlük.
És emiatt mindannyiunkért aggódom.
Csak most kezdek képbe kerülni,
hogy pontosan miféle ügyletekbe bonyolódtatok,
de ha nekem úgy tűnik, hogy alig van beleszólásotok a jelenlegi megállapodásba,
vajon hogyan látják ők?
Ezt át kell beszélnünk.
Unom, hogy könnyű célpont vagyok.
Nem tudjuk, biztonságos-e a headset.
És mennyire biztonságos arra várni, hogy valaki végezzen velünk?
Igen?
A kopogók meghekkelték a perifériát.
- Elvágjuk a kapcsolatot? - Ne!
- Kellemes meglepetés. - Nem, Wilf!
A meglepetés az, ha valaki meg akar ölni, és pontosan ez történt velem.
Egy új tag.
És volt egy olyan hangbokszere,
- amilyen a KI-s hapsinak is. -Én...
Szólnotok kellett volna, hogy megint megpróbálnak megölni!
De nem elég, hogy nem tudtátok előre, még utólag sem értesültetek róla!
Ennyit a kamu jövőbelátó képességetekről!
Mi történt?
Rohadt nagy zűr van.
Nyomoz a seriffhivatal.
Sok gondunk lesz még belőle.
Senki sem sérült meg?
Kérdeznem kell valamit.
A minap, amikor sétáltunk, és összekapcsolódtál velem,
volt hátsó szándékod?
Ezt nem igazán értem.
Össze akartál zavarni?
Vagy az érzelmeimet? Tudod, a haptikus sodrással.
Haptikus sodrás?
- Nem tudom, mi az. - Wilf...
Azért olvadtál egybe velem, hogy elkezdjek...
nem is tudom, érezni valamit irántad, amit még nem feltétlenül érdemeltél ki?
Sajnálom, Miss Fisher, őszintén...
Wilf.
Kezdek bízni benned.
Hiba lenne?
Nem.
Hány éves vagy, fiam?
Olyan 28-ra tippelek.
Valamiért nem hinném, hogy szolgáltál volna.
Talán a várost sem hagytad el soha.
Biztos csendes, nyugodt életed volt.
Hát, itt a vége.
Mármint a csendes részének.
Bár talán magának az életednek is, attól függően, hogy alakul ez az egész.
Hiszel benne, hogy vannak olyan pillanatok, amikor elágazik a sorsunk?
Képzeld el útelágazásként!
Mert most pont ott állsz,
akár tudod, akár nem.
Bevihetsz a hivatalba, rabosíthatsz.
Felviheted a rendszerbe az ujjlenyomatomat, vehetsz DNS-mintát,
és akkor elkezd ketyegni az óra.
Nekem egész biztosan.
De neked is.
Mert azoknak, akik eljönnek értem,
nem szokásuk elvarratlan szálakat hagyni.
És amiatt, amit most mondok,
bizony elvarratlan szál lett belőled.
A nemjóját, látnád, milyen képet vágsz!
A pókert messziről kerüld el! Nagyon átlátszó vagy.
Látom, hogy egyre kíváncsibbá válsz.
"Ki a tököm ezt a fazon?
Minek jött ide embereket öldösni?"
Elmondom én neked.
Valaki azt mondta, megöleti a lányomat, ha nem teszem meg.
Továbbá fizetett nekem két és fél millió dollárt.
Előlegként a jól végzett munkáért járó tízmillióból.
Ami nem jött össze.
Nyilvánvalóan.
Ki az?
Egy hang a telefonban. Nem érdekes, ki.
Ami számít, az a két és fél millió. Megkaphatod,
ha akarod.
Na, mit mondasz erre?
Azt mondom...
Bassza meg!
Azt hiszem, hiba volt beleegyeznem, hogy idehozlak.
Nem látom, mit akarsz elérni azzal, hogy bemész oda.
Azt akarom, hogy Cherise tudja, milyen érzés, ha vadásznak rá.
Szerinted nem bírok el vele?
Nem kétlem, hogy így van.
Az aggaszt, mi lenne utána.
Itt nem egy támadó ellen védekeznél,
hanem te magad lennél a támadó, ami sokkal nagyobb teher.
Honnan tudhatnád?
Mindig csak figyelsz, nem igaz?
Meséltem, hogy ismertem meg Levet?
Tizenkét éves koromban a szüleim elküldtek egy bentlakásos iskolába.
Akkor még nem lábaltunk ki teljesen a főnyereményből.
Egyeseknek nem tetszettek
az új világ kialakuló hatalmi viszonyai.
Korruptnak tartották.
A neoprimek?
Megtámadták az iskolát.
Miért? Csak gyerekek voltatok.
Hogy üzenjenek a szüleinknek.
A neoprimek velem vitették ki az ételt a menzán.
Nem vették észre, amikor zsebre vágtam egy kést az egyik tálcáról.
Elvágtam a vezetőjük torkát, majd agyonlőttem a négy társát.
Önvédelem volt, Wilf.
Még az is lehet, hidegvérű tett.
Nem gondoltam rá, milyen teher ez,
mert el sem tudtam volna képzelni.
Ne menj oda!
Kivéve, ha tudod, mivel járhat,
és meg tudsz békélni vele.
Miben segíthetek?
- Beszkennelték az arcomat? - Persze.
Akkor nem kell további segítség.
Hölgyem, ha nincs időpontja...
hívnom kell a biztonságiakat.
Innentől megoldom egyedül. Köszönöm.
Magasabbnak képzeltem.
Csak egy percem van,
szóval jobb, ha rátérünk a lényegre.
Miben segíthetek?
Azon túl, hogy nem öl meg a családommal együtt?
Pontosan, mert ebben nem engedhetek.
Mit ártottam én magának?
Enyveskezű volt.
Létfontosságú adatokkal távozott.
Juttassa vissza, és minden meg lesz bocsátva.
Szart sem vittem el.
Játszottam és meghaltam. Hazakerültem. Ennyi volt.
Szóval még Aelita Westnél van?
Nem tudom, ki a francnál van, de őszintén szólva teszek rá.
Csak azt akarom, hogy hagyjon békén engem és a családomat.
Vagy hazudik, vagy a tudatlansága miatt feláldozható.
Akárhogy is, továbbra is egyedül a halála jelent megoldást számomra.
Miért olyan biztos benne, hogy nem ölöm meg? Itt és most.
Mert nem vagyok felelőtlen, drágám. Én is perifériát használok.
Attól még komoly fájdalmat tudok okozni.
Biztos távozna belőle
a baj legkisebb jelére.
Miből gondolja?
Ott is vannak ilyenek, ahonnan én jöttem.
Nagy hatalmúak, pénzesek. Szeretnek átgázolni a többieken.
De véletlenül sem szenvednének végig egy valódi csatát.
El sem tudná képzelni, milyen szörnyűségeken mentem át.
Összeroppanna tőle a tudata.
Szóval kérem, ne oktasson ki a fájdalomról!
Nem kioktatni akarom.
Csak eltörni a kibaszott nyakát.
Érzi?
Ahogy elborítja a sötétség?
Ez felkészítheti arra, amikor megölöm, ténylegesen.
Megvetettem a lábam a világában.
Úgyhogy legközelebb én jövök el magáért.
A KÖVETKEZŐ RÉSZBŐL
Megöltek valakit. Egy periféria is érintett.
Akkor lássunk munkához!
Hogy lehet, hogy így elkerülnek minket?
Csináld ezt!
Azt mondod, eltűnt pár láthatatlan autó?
Ennyire beverted a csinos fejedet?
Majdnem megöltek.
Titkolsz mást is?
Semmi esetre se hazudj neki!
Nem baleset volt, inkább rajtaütés.
Ne!
A feliratot fordította: Blahut Viktor
Kreatív supervisor Heltai Olga